CELEX: 32019D1196
Language: da
Date: 2019-07-11 00:00:00
Title: Kommissionens afgørelse (EU) 2019/1196 af 11. juli 2019 om Det Forenede Kongerige Storbritannien og Nordirlands deltagelse i Europa-Parlamentets og Rådets forordning (EU) 2018/1727 om Den Europæiske Unions Agentur for Strafferetligt Samarbejde (Eurojust)

12.7.2019   
               
               
                  DA
               
               
                  Den Europæiske Unions Tidende
               
               
                  L 187/50
               
            
         KOMMISSIONENS AFGØRELSE (EU) 2019/1196
         af 11. juli 2019
         om Det Forenede Kongerige Storbritannien og Nordirlands deltagelse i Europa-Parlamentets og Rådets forordning (EU) 2018/1727 om Den Europæiske Unions Agentur for Strafferetligt Samarbejde (Eurojust)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til protokol nr. 21 om Det Forenede Kongerige og Irlands stilling for så vidt angår området med frihed, sikkerhed og retfærdighed, som er knyttet til traktaten om Den Europæiske Union og til traktaten om Den Europæiske Unions funktionsmåde, særlig artikel 4, og
         ud fra følgende betragtninger:
         
                     (1)
                  
                  
                     Ved brev af 14. marts 2019 til Rådets formand gav Det Forenede Kongerige Storbritannien og Nordirland (»Det Forenede Kongerige«) meddelelse om, at landet agter at deltage i Europa-Parlamentets og Rådets forordning (EU) 2018/1727 (1).
                  
               
                     (2)
                  
                  
                     Der er ingen specifikke betingelser knyttet til Det Forenede Kongeriges deltagelse i forordning (EU) 2018/1727 og ikke behov for overgangsforanstaltninger.
                  
               
                     (3)
                  
                  
                     Det Forenede Kongeriges deltagelse i forordning (EU) 2018/1727 bør derfor bekræftes.
                  
               
                     (4)
                  
                  
                     Forordning (EU) 2018/1727 trådte i kraft den 11. december 2018 og fik virkning fra den 12. december 2019.
                  
               
                     (5)
                  
                  
                     Den 29. marts 2017 indgav Det Forenede Kongerige meddelelsen om, at landet agter at udtræde af Unionen i henhold til artikel 50 i traktaten om Den Europæiske Union (TEU). Traktaterne ophører med at finde anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke indgås, to år efter meddelelsen, medmindre Det Europæiske Råd efter aftale med Det Forenede Kongerige enstemmigt beslutter at forlænge denne frist.
                  
               
                     (6)
                  
                  
                     Der blev opnået enighed mellem Unionen og Det Forenede Kongeriges regering om aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (2) (»udtrædelsesaftalen«) i november 2018, men de nødvendige interne procedurer for aftalens ikrafttræden er endnu ikke afsluttet. Fjerde del i udtrædelsesaftalen indeholder bestemmelser om en overgangsperiode, som starter fra datoen for aftalens ikrafttræden. I overgangsperioden finder EU-retten fortsat anvendelse på Det Forenede Kongerige i overensstemmelse med udtrædelsesaftalen.
                  
               
                     (7)
                  
                  
                     Den 22. marts 2019 blev fristen i henhold til artikel 50, stk. 3, i TEU efter aftale med Det Forenede Kongerige ved Det Europæiske Rådets afgørelse (EU) 2019/476 (3) forlænget indtil 22. maj 2019, hvis Underhuset havde godkendt aftalen senest den 29. marts 2019, eller hvis det ikke var tilfældet, indtil den 12. april 2019. Underhuset godkendte ikke udtrædelsesaftalen senest den 29. marts 2019. Den 11. april 2019 blev fristen i henhold til artikel 50, stk. 3, i TEU efter aftale med Det Forenede Kongerige ved Det Europæiske Råds afgørelse (EU) 2019/584 (4) yderligere forlænget indtil den 31. oktober 2019. På Det Forenede Kongeriges anmodning kan denne frist forlænges ved enstemmig afgørelse truffet i Det Europæiske Råd efter aftale med Det Forenede Kongerige. Derudover kan Det Forenede Kongerige til enhver tid tilbagekalde sin meddelelse om at udtræde af Unionen.
                  
               
                     (8)
                  
                  
                     Forordning (EU) 2018/1727 finder derfor kun anvendelse på og i Det Forenede Kongerige, hvis Det Forenede Kongerige stadig er en medlemsstat den 12. december 2019, eller udtrædelsesaftalen er trådt i kraft inden den dato.
                  
               
                     (9)
                  
                  
                     I henhold til artikel 4 i protokol nr. 21 bør denne afgørelse på grund af sagens hastende karakter træde i kraft dagen efter offentliggørelsen i Den Europæiske Unions Tidende —
                  
               VEDTAGET DENNE AFGØRELSE:
         
            Artikel 1
            Det Forenede Kongerige Storbritannien og Nordirlands deltagelse i forordning (EU) 2018/1727 bekræftes.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 11. juli 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  Europa-Parlamentets og Rådets forordning (EU) 2018/1727 af 14. november 2018 om Den Europæiske Unions Agentur for Strafferetligt Samarbejde (Eurojust), og om erstatning og ophævelse af Rådets afgørelse 2002/187/RIA (EUT L 295 af 21.11.2018, s. 138).
         
            (2)  EUT C 144I af 25.4.2019, s. 1.
         
         
            (3)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80I af 22.3.2019, s. 1).
         
            (4)  Det Europæiske Råds afgørelse (EU) 2019/584 truffet efter aftale med Det Forenede Kongerige af 11. april 2019 om forlængelse af fristen i henhold til artikel 50, stk. 3, i TEU (EUT L 101 af 11.4.2019, s. 1).